Kuigi eelvoorud on tänaseks läbi ja mina elan ootuses, et teatrivoorud hakkaksid, jookseb TV3-s juba reklaam, kus nii mõnigi nägu on tuttav ja kus nii mõnigi inimene ka Õhtulehe videotes (vaata siit!) figureerib.    Näiteks see kutt, keda reklaamis esimesena näidatakse ja ta R Kelly "I believe I can flye" lugu üritab laulda, oli ka Õhtulehe videos (Tallinn), kus ta väga naljakat Java-lugu esitas.    Kui noorsand oli Tallinna eelvooru tulnud "seksikas"  maikas ning huilgas laulda, kuidas Javaga kihutades tibidel päevad kinni jäävad ja tampoonid nelja ilmakaarde lendavad, siis… Rakveres oli ta tagasi. Märksa soliidsemas riietuses ning teatas kurvalt: "Ma ei saanud Tallinnas edasi, kuigi laulsin neile kaks ilusat laulu…" Rakveres ma tema (eba)õnnestumist ei näinud, kuid kardan, et teda ei lastud uuesti žürii ettegi.    Siis on TV3-e reklaamiklipis muidugi ka Libu, kes on staar ilma saatetagi, sest tema sõbranna on Sado-Maso-Superstaari-Reelika, kes  arvas naerulsui, et ega ka Libu alastipildid tulemata jää. Lihtsalt piisavalt jooki on vaja.    Ühesõnaga, ma ei suuda neid saateid juba ära oodata ning peagi käivitame Õhtulehes ka Superstaari rubriigi, kuhu kogunevad siis kõik videod, galeriid, uudised ja värgid, mis superstaarisaatega seotud.    Seniks aga pidage vastu ja proovige ikka esimene saade ära oodata, sest ilma seda nägematagi võin kinnitada, et nalja hakkab alles saama.